***OBRAZLOŽENJE***

***Prijedloga Odluke***

***o davanju suglasnosti za provedbu projekta: Rekonstukcija nerazvrstane ceste***

***u naselju Donji Vukojevac***

***PRAVNI TEMELJ:***

* *Natječaj za provedbu intervencije 73.13. Potpora javnoj infrastrukturi u ruralnim područjima iz Strateškog plana Zajedničke poljoprivredne politike Republike Hrvatske 2023.-2027., KLASA:950-05/23-73-13/0001,URBROJ:343-0100/03-23-001 od 22. prosinca 2023. godine, Priloga 1: Dokumentacija za podnošenje prvog dijela zahtjeva za potporu, točke II.4*
* *Članak 34. stavak 1. točka 28. Statuta Općine Lekenik („Službeni vjesnik“ 9/21.)*

***OBRAZLOŽENJE:***

*Sukladno uvjetima**Natječaja za provedbu intervencije 73.13. Potpora javnoj infrastrukturi u ruralnim područjima, iz Strateškog plana Zajedničke poljoprivredne politike Republike Hrvatske 2023.-2027., KLASA:950-05/23-73-13/0001,URBROJ:343-0100/03-23-001 od 22. prosinca 2023. godine, Priloga 1: Dokumentacija za podnošenje prvog dijela zahtjeva za potporu, točke II.4.propisano je da predstavničko tijelo jedinice lokalne samouprave, odnosno Općinsko vijeće treba donijeti Odluku o suglasnosti za provedbu ulaganja na području jedinice lokalne samouprave (Općine Lekenik) koja mora sadržavati prilog 6. „Opis projekta“ izrađen u skladu s natječajnom dokumentacijom.*

***O PROJEKTU****:*

*Općina Lekenik na gore navedeni predmetni natječaj planira prijaviti projekt kojim se planira rekonstrukcija nerazvrstane ceste u naselju Donji Vukojevac na k.č. broj 2221, 2220, 2219 k.o. Vukjeac.*

*Ukupna duljina trase rekonstrukcije iznosi 1.347,0 metara.*

*Dio ceste izveden je sa završnim slojem od asfalta koji je dotrajao te je u lošem stanju s puno pukotina, dok je dio trase makadam. Odvodnja oborinskih voda je riješena jednostranim nagibom kolnika prema putnim jarcima.*

*Rekonstrukcija na cijeloj duljini trase izvest će se sa završnim slojem od asfaltbetona. Na dijelu gdje postoji asfalt, isti će se skinuti zbog dotrajalosti i zamijeniti novim, dok će se na dijelu gdje je makadam površinski sloj skinuti, nasipati novi tucanik te na njega ugraditi sloj od asfaltbetona.*

*Cesta će se izvesti s kolnikom širine 4,0 m, omeđenim bankinama maksimalne širine 0,5 m s obje strane kolnika, ovisno o uvjetima na terenu.*

*Poprečni nagib ceste predviđen je jednostrano od 2,5% do 4,0%. Odvodnja oborinskih voda s kolnika riješit će se putem postojećih putnih jaraka. Zbog proširenja kolnika profili postojećih putnih jaraka prilagodit će se novoj situaciji na terenu*

*Na trasi ceste postaviti će se javna rasvjeta sa LED svjetiljkama koje udovoljavju uvjete za smanjenje svjetlosnog onečišćenja, na čeličnim stupovima, napajanim podzemno položenim kabelima.*

*U projektu se predviđa i digitalna/pametna rješenja za uređenje prometa u vrijednosti 10% projekta (cijene radova).*

*Intenzitet potpore po natječaju je 100%. Najviša vrijednost potpore po projektu iznosi do 2.000.000 EUR, a najviša ukupna vrijednost projekta iznosi 2.500.000 EUR. Provodi se na području Republike Hrvatske u naseljima do 5.000 stanovnika,  
Obzirom na sve navedeno i obrazloženo, predlaže se Općinskom vijeću Općine Lekenik da donese predmetnu Odluku****.***

***OPĆINSKI NAČELNIK***

***IVICA PEROVIĆ, ing. prom.***